Belԑid At Ɛli, xas ulamma Amar Saԑid Bulifa yesnulfa-d ula d netta iḍrisen maca netta yesnulfa-ten-id kan i wakken ad yesselmed yis-sen. Ma yella d Belԑid At Ɛli, d netta i d ababat n tsekla tamirant yuran,2 yesnulfa-d ama s tira n wayen yellan d tasekla tamensayt ladɤa tamacahut, maca yerra-as limarat d uɤanib atrar i tt-yeksen seg unagraw-nni amensay, am akken daɤan id-yesnulfa iḍrisen ur d-frurin ara seg yeḍrisen n tsekla timawit. Annar n uzɤan aseklan yenna-d, talalit n ungal, n tullist d umezgun neɤ n tewsatin n tsekla tatrart s umata, d Belɛid At εli i tent-id yeǧǧan, i tent-id yesnulfan xas ma netta s timmad-is ur asen yefki ara isem n tewsit i yeḍrisen i yura. Akken ula d Jean Marie Dallet d Jean Louis